אמא תגידי לי מה את חושבת עכשיו,

הינך עומדת לפני נרות השבת

דמעות נוצצות על עיניך הסגורות,

אמא למה את בוכה,

שפתיך לוחשות בתפילה ממלמלות

אמא תגידי לי מה את מבקשת:

יהי רצון מלפניך אלוקי

שתזכיני לגדל בנים

ובני בנים

אוהבי ה' יראי אלוקים

חכמים ונבונים

זרע קודש בה' דבקים

מאירים את העולם

במעשים טובים

ובתורתם

אמא בואי שבי איתי

כאן על המיטה שלי,

כל לילה את קוראת איתי

את קריאת השמע

אני כה עייפה

וכבר כמעט יישנה,

ואמא

את עדיין לידי

אמא

ברכי אותי

זה יום חופתי,

עומדת אני עתה על סף חיים חדשים,

וזאת תקוותי

שאתייצב גם אני

כמו אמא

לפני נרות השבת

וכך אענה אני

כשתשאל אותי ביתי

אמא מה את מבקשת:

יהי רצון מלפניך אלוקי

שתזכיני לגדל בנים

ובני בנים

אוהבי ה' יראי אלוקים

חכמים ונבונים

זרע קודש בה' דבקים

מאירים את העולם

במעשים טובים

ובתורתם.